**ՆԱԽԱԳԻԾ**

**ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

2018 թվականի N - Ա

**ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈԿՏԵՄԲԵՐԻ 19-Ի N 1330-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 37-րդ հոդվածը՝ Կառավարությունը ***որոշում է.***

Ուժը կորցրած ճանաչել Կառավարության 2017 թվականի հոկտեմբերի 19-ի «Հայաստանի Հանրապետության Լոռու մարզի Վանաձորի Մարշալ Բաղրամյանի անվան N 26 հիմնական դպրոց» պետական ոչ առևտրային կազմակերպությունը միացման ձևով վերակազմակերպելու մասին» N 1330-Ա որոշումը:

**ՀԻՄՆԱՎՈՐՈՒՄ**

**ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈԿՏԵՄԲԵՐԻ 19-Ի N 1330-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

 **1.** **Անհրաժեշտությունը**

Նախագծի ընդունումը պայմանավորած է ՀՀ կառավարության 2017 թվականի հոկտեմբերի 19-ի N 1330-Ա որոշումն ուժը կորցրած ճանաչելու անհրաժեշտությամբ:

 **2. Ընթացիկ իրավիճակը և խնդիրները**

 ՀՀ Լոռու մարզպետի առաջարկությամբ տարածքային կառավարման և զարգացման նախարարության կողմից մշակվել և Կառավարության կողմից 2017 թվականի հոկտեմբերի 19-ին հավանության է արժանացել «Հայաստանի Հանրապետության Լոռու մարզի Վանաձորի Մարշալ Բաղրամյանի անվան N 26 հիմնական դպրոց» պետական ոչ առևտրային կազմակերպությունը միացման ձևով վերակազմակերպելու մասին» N 1330-Ա որոշումը, որն ուժի մեջ է մտնելու 2018 թվականի հունիսի 1-ից:

 Ներկայումս, հաշվի առնելով բնակիչների դժգոհությունները և տարածքային կառավարման և զարգացման նախարարին ուղղված դիմումը, անհրաժեշտություն է առաջացել ուժը կորցրած ճանաչել Կառավարության 2017 թվականի հոկտեմբերի 19-ի N 1330-Ա որոշումը:

**3. Նախագծի մշակման գործընթացում ներգրավված ինստիտուտները և անձիք**

Նախագծի մշակումը իրականացրել է տարածքային կառավարման և զարգացման նախարարությունը

**4. Ակնկալվող արդյունքը**

Նախագծի ընդունմամբ ՀՀ Լոռու մարզի Վանաձորի Մարշալ Բաղրամյանի անվան N 26 հիմնական դպրոցում հնարավոր կլինի կրթական գործընթացն իրականացնել բնականոն հունով:

**Տ Ե Ղ Ե Կ Ա Ն Ք**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԿԱՄ ՓՈՓՈԽՄԱՆ ՄԱՍԻՆ**

Կառավարության որոշման նախագծի ընդունումը այլ իրավական ակտերի նախագծերի մշակում և դրանց ընդունում չի առաջացնում:

**Տ Ե Ղ Ե Կ Ա Ն Ք**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՀՀ ՊԵՏԱԿԱՆ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

Կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնում: